als_Latn dik_Latn sag_Latn
18.06.2008, - E Mërkurë
Ministri Hoxhaj takoi drejtorët komunal te arsimit
Rezultatet e dala si të suksesshme nga testi maturës më motivojnë më shumë për punë të mëtutjeshme. Me licencimin e mësimdhënësve që nga Shtatori i këtij viti do të rriten pagat e arsimtarëve. Ky nuk është vetëm vendim i yni si MASHT, por edhe i Kryeministrit të Kosovës, theksoi ministri i Arsimit, Shkencës dhe Teknologjisë, z.Enver Hoxhaj gjatë takimit me drejtorë komunal të arsimit.
Ministri i Arsimit, Shkencës dhe Teknologjisë, z. Enver Hoxhaj, kryetari i Komisionit Qendror Shtetëror i Maturës, z. Nehat Mustafa si dhe drejtori i administratës së arsimit para universitar në MASHT, z. Alush Istogu, mbajtën mbledhjen e radhës me drejtorë komunal të arsimit. Si çështje e parë për diskutim në këtë takim ishte rezultati i testit të maturës. Ministri Hoxhaj e vlerësoj si të suksesshme rezultatet e dala nga testi i maturës. Falë angazhimit të Komisionit Qendror Shtetëror të maturës, kolegeve në MASHT, në teren si dhe administratorëve, ka ecur mjaftë mirë mbarëvajtja e testit të maturës. Matura nënkupton vendosjen e standardeve theksoi z. Hoxhaj. Ajo çka është me rëndësi pas gjithë këtyre angazhimeve është se matura mund të krijojë edhe qartësi se cili është niveli i nxënësve nëpër shkollat tona,edhe pse ne po punojmë që arsimin e mesëm në Kosovë duhet ta kemi sipas standardeve evropiane.
Sa i përket ankesave të disa nxënësve që nuk e kanë kaluar testin e maturës, të gjitha ankesat duhet të dorëzohen në komunat përkatëse, pastaj Ju si drejtori i sjellni në MASHT, përkatësisht në sektorin për standarde dhe vlerësim, theksoi ministri Hoxhaj.
Pastaj të gjitha ato ankesa do të shqyrtohen dhe që nga dita e hënë, me 23 . 06.2008 cili do nxënës që ka dëshirë ta shoh punën e tij gjatë testit mund ta shikojë.
Sa i përket licencimit të mësimdhënësve ministri Hoxhaj gjatë këtij takimi iu bëri me dije drejtorëve komunal se së shpejti ata duhet t'i sjellin në ministri emrat, kualifikimet dhe përvojën e mësimdhënësve të tyre nëpër komuna që janë.
Ata drejtorë komunal që nuk i sjellin të dhënat për licencim, punëtorët e arsimit nëpër këto komuna nuk do të kenë rritje pagash, theksoi ministri i arsimit, z. Hoxhaj. Rritja e pagave për mësimdhënësit kosovar është punë e kryer. Ky nuk është vetëm vendim i imi personal, por edhe i Kryeministrit të Kosovës, z. Hashim Thaçit, tha më tej ministri Hoxhaj.
Ndërkaq, z. Nehat Mustafa, kryetar i Komisionit Qendror Shtetëror i Maturës foli për organizimin, rezultatet dhe për të gjitha detajet tjera rreth mbajtjes së testit të maturës. Testi i Maturës në afatin e Qershorit është realizuar më 07.06.2008 në 28 komuna, në 80 qendra të testimit, ka pas 80 komisione + Komisioni Qendror Shtetëror i Maturës, në 831 paralele: 809 paralele (shqiptare)+ 14 (boshnjake)+8 (turke) , 1630 dhoma testimi, 1630 administrues, 75 monitorues nga UP-ja, 40 monitorues qendror ( KQSHM, Kabineti i Ministrit, deputet nga Komisioni Parlamentar për Arsim, Drejtor departamentesh, etj).
Numri i nxënësve të cilët kanë marrë pjesë në test është: 20172 nxënës.
Gjimnazi i përgjithshëm:60%; Gjimnazi natyror:56%; Gjimnazi shoqëror: 37% ; Gjim.matem.-informatikë: 78% ; Gjimnazi gjuhësor: 47% dhe Arsimi profesional: 35 %. Nuk ka pas parregullsi të cilat do të ndikonin në rezultatin provimit të maturës, ka deklaruar z Nehat Mustafa, kryetar i Komisionit Qendrorë Shtetërorë të Maturës, bëri të ditur gjatë këtij takimi me drejtorë komunal të arsimit, që u mbajt në Prishtinë.
<<< Kthehu prapa | Shtyp këtë artikull | Dërgo me email | A A A
23.04.2015, - E Enjte
Ministri Bajrami u takua me kryetarin e Komunës së Prishtinës
Ministri i Arsimit, Shkencës dhe Teknologjisë, z. Arsim Bajrami është takuar sot me kryetarin e Komunës së...
23.04.2015, - E Enjte
Ministri Bajrami mori pjesë në formalizimin e partneritetit të UP-së me katër universitete amerikane
Ministri i Arsimit, Shkencës dhe Teknologjisë, z Arsim Bajrami, mori pjesë në ceremoninë e formalizimit të partneritetit...
22.04.2015, - E Mërkurë
U hap Panairi i Firmave Ushtrimore
Drejtues të Ministrisë së Arsimit, Shkencës dhe Teknologjisë kanë përuruar sot Panairin e tetë me radhë...
19.04.2015, - E Diel
Komunikatë
Ministria e Arsimit, Shkencës dhe Teknologjisë, njofton të gjithë nxënësit, mësimdhënësit dhe...
KOMENTET DHE SUGJERIMET TUAJA
Klikoni këtu për komentet/sugjerimet tuaja >>>
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn luo_Latn mlt_Latn als_Latn als_Latn als_Latn